CELEX: C2006/190/04
Language: sk
Date: 2006-08-12 00:00:00
Title: Vec C-264/04: Rozsudok Súdneho dvora (tretia komora) z  15. júna 2006 (návrh na začatie prejudiciálneho konania, ktorý podal Amtsgericht Breisach – Nemecko) – Badischer Winzerkeller eG/Spolková krajina Bádensko-Württembersko (Smernica 69/335/EHS — Nepriame dane, ktorých predmetom je tvorba a zvýšenie základného imania — Splynutie a zlúčenie obchodných spoločností — Oprava zápisu v katastri nehnuteľností — Vyrubenie poplatku — Kvalifikácia dane z prevodu a prechodu — Podmienky vyrubenia poplatku)

12.8.2006   
            
            
               SK
            
            
               Úradný vestník Európskej únie
            
            
               C 190/2
            
         Rozsudok Súdneho dvora (tretia komora) z 15. júna 2006 (návrh na začatie prejudiciálneho konania, ktorý podal Amtsgericht Breisach – Nemecko) – Badischer Winzerkeller eG/Spolková krajina Bádensko-Württembersko
   (Vec C-264/04) (1)
   
   (Smernica 69/335/EHS - Nepriame dane, ktorých predmetom je tvorba a zvýšenie základného imania - Splynutie a zlúčenie obchodných spoločností - Oprava zápisu v katastri nehnuteľností - Vyrubenie poplatku - Kvalifikácia „dane z prevodu a prechodu“ - Podmienky vyrubenia poplatku)
   (2006/C 190/04)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Amtsgericht Breisach
   Účastníci konania pred vnútroštátnym súdom
   
      Žalobca: Badischer Winzerkeller eG
   
      Žalovaná: Spolková krajina Bádensko-Württembersko
   Predmet veci
   Návrh na začatie prejudiciálneho konania – Amtsgericht Breisach am Rhein – Výklad článku 10 písm. c) a článku 12 smernice Rady 69/335/EHS zo 17. júla 1969 o nepriamych daniach z tvorby a navyšovania základného imania (Ú. v. ES L 249, s. 25; Mim. vyd. 09/001, s. 11), v znení vyplývajúcom zo smernice Rady 85/303/EHS z 10. júna 1985 (Ú. v. ES L 156, s. 23; Mim. vyd. 09/001, s. 122) – Poplatok splatný za opravu zápisu v katastri nehnuteľností v súvislosti so zmenou vlastníka poľnohospodárskeho družstva na základe zlúčenia a vypočítaný z hodnoty nehnuteľných vecí
   Výrok rozsudku
   
               1.
            
            
               Poplatok vyrubený za opravu zápisu v katastri nehnuteľností, o aký ide vo veci samej, v zásade patrí do vecnej pôsobnosti zákazu stanoveného v článku 10 písm. c) smernice Rady 69/335/EHS zo 17. júla 1969 o nepriamych daniach z tvorby a navyšovania základného imania, v znení vyplývajúcom zo smernice Rady 85/303/EHS z 10. júna 1985.
            
         
               2.
            
            
               Poplatok, o aký ide vo veci samej, môže byť odchylne od článku 10 písm. c) smernice 69/335 považovaný za daň z prevodu a prechodu povolenú článkom 12 ods. 1 písm. b) smernice 69/335 v znení vyplývajúcom zo smernice 85/303 pod podmienkou, že nie je vyšší ako poplatky, resp. dane, ktoré sú uplatniteľné na podobné postupy v členskom štáte, v ktorom sa vyberajú.
               Je úlohou vnútroštátneho súdu preskúmať, či takýto poplatok je v súlade s ustanoveniami článku 12 ods. 2 smernice 69/335 v znení vyplývajúcom zo smernice 85/303.
            
         
      (1)  Ú. v. EÚ C 228, 11.9.2004.